《澄心轩》
宋代·丁天锡

高馆含秋溪水平，白云一榻临空清。
云影天光入怀抱，玉楼银阙无人行。
滔滔活水源头落，却笑奔流争万壑。
雪照梅檐坐月明，露泻荷盘见鱼躍。
长安车马多富儿，汗流浃背尘满衣。
谁识君心有真乐，沙头白鸟犹忘机。

作者简介：泰州如皋人，字孝先。读书勤苦，精熟诸子百家。父早丧，奉母至孝。